Die Automobiel Assosiasie (AA) het Vrydag gesê brandstofpryse gaan na verwagting in Augustus styg.
Die AA het in 'n verklaring gesê ongeouditeerde prysdata wat deur die Sentrale Energiefonds (SEF) uitgereik is, bevestig die vermoede wat die AA reeds middel-Julie gehad het.
"Die prysstygings wat ons verwag word hoofsaaklik gedryf deur 'n swakker rand-dollar-wisselkoers," het die AA gesê. "Die rand is ongeveer tweederdes verantwoordelik vir die prysstygings, terwyl 'n effense styging in internasionale brandstofpryse bygedra het tot die res van die algehele styging."
Volgens die AA sal petrol na verwagting met 20c per liter styg, terwyl diesel ongeveer 31c per liter meer sal kos. Paraffien se prys sal na verwagting met 27c styg.
"Terwyl die rand op hierdie wisselvallige tendens voortgaan, het internasionale brandstofpryse oor die afgelope tien dae skerp gestyg. Indien hierdie styging in pryse in Augustus voortduur, kan motoriste verdere slegte nuus te wagte wees," het die AA gesê.
Die rentekoers kom af. Dan styg die petrol weer. Elke keer dieselfde storie. Jy kan maar net nie wen nie.
Die dae van R10 'n liter is seker iets van die verlede. Gaan nooit weer daai prys en onder sien nie.
17 jaar gelede was dit nie eers R3-00 per liter nie, ongelooflik hoe die prys gestyg het.
Al die belastings en heffings deur die regering wat petrol duur maak. Verbruikers het betaal vir Sasol en Mosgas maar nogsteeds word petrol prys gekoppel aan aan buiteland se prys bir olie
Die onderverhaling tot gister op 500ppm diesel was 29,37c/l en op 50ppm 30,81c/l.93oktaan petrol was 17c/l en 95oktaan 19,3c/l so ja ons brandstof pryse gaan styg.Alles te dankie aan die hoof nar van die regering wat 'n vel so dik soos 10 renosters het!